การหยุดรัฐบาลกลางสหรัฐเริ่มเมื่อเวลาเที่ยงคืนตามเขตเวลาตะวันออก เมื่อวันที่ 20 มกราคม 2561 หลังไม่สามารถผ่านร่างกฎหมายจัดหาเงินทุนที่เกี่ยวข้องสำหรับการดำเนินการและหน่วยงานของรัฐ เกิดจากข้อพิพาทเกี่ยวกับการขยายสถานภาพของบุคคลที่ได้รับผลจากนโยบายการเข้าเมืองมาตรการผ่อนผันแก่ผู้เข้าเมืองเด็ก (Deferred Action for Childhood Arrivals, ย่อ DACA) และผู้ที่ได้รับการคุ้มครองตามโครงการนี้ควรถูกเนรเทศหรือไม่ นอกจากนี้ยังมีข้อพิพาทว่าควรมีการจัดหาเงินทุนแก่การสร้างกำแพงชายแดนเม็กซิโก–สหรัฐหรือไม่ ซึ่งเป็นนโยบายหลักหมุดระหว่างการรณรงค์หาเสียงประธานาธิบดีของดอนัลด์ ทรัมป์

การหยุดรัฐบาลกลางนี้เป็นการหยุดครั้งแรกในประวัติศาสตร์สหรัฐในขณะที่พรรคการเมืองเดียวกันครองเสียงข้างมากทั้งสองสภาและทำเนียบขาว (คือ พรรคริพับลิกัน) การหยุดปี 2561 เริ่มเมื่อวุฒิสภาสหรัฐไม่สามารถอนุมัติร่างกฎหมายที่สภาผู้แทนราษฎรผ่านเพื่อเปิดรัฐบาลต่อได้ การหยุดสิ้นสุดเมื่่อสมาชิกวุฒิสภาพรรคเดโมแครตตกลงยุติการอภิปรายประวิงเวลาและปิดอภิปรายด้วยคำมั่นว่าพรรคริพับลิกันจะอนุญาตให้มีการถกเถียงในกฎหมายอีกฉบับชื่อรัฐบัญญัติดรีมก่อนมติต่อเนื่องหมดอายุเมื่อวันที่ 8 กุมภาพันธ์ 2561

เบื้องหลัง
----------

ปีงบประมาณ 2561 ของรัฐบาลสหรัฐเริ่มเมื่อวันที่ 1 ตุลาคม 2560 เนื่องจากยังไม่ผ่านร่างกฎหมายการจัดสรรเงินตามระเบียบเพื่อจัดหาเงินทุนแก่รัฐบาล รัฐสภาจึงจัดหาเงินทุนแก่รัฐบาลผ่านมติต่อเนื่องชั่วคราวสามมติ การจัดหาเงินทุนแก่รัฐบาลขยายเวลาจนถึงวันที่ 8 ธันวาคม 2560 22 ธันวาคม 2560 และ 19 มกราคม 2561 ตามลำดับ

การเจรจาร่างกฎหมายการจัดสรรเงินถาวรติดกับด้วยข้อพิพาทเรื่องนโยบายการเข้าเมืองมาตรการผ่อนผันแก่ผู้เข้าเมืองเด็ก (DACA), DACA เป็นนโยบายการเข้าเมืองของสหรัฐที่อนุญาตให้ปัจเจกบุคคลบางส่วนที่เข้าประเทศเป็นชนกลุ่มน้อย และเข้าหรืออยู่ในประเทศโดยไม่ชอบด้วยกฎหมาย ให้ได้รับมาตรการผ่อนผันการเนรเทศระยะเวลาสองปีที่ต่ออายุได้และมีสิทธิรับใบอนุญาตทำงาน ในปี 2560 มีปัจเจกบุคคลประมาณ 800,000 คน ที่ขึ้นทะเบียนในโครงการที่ DACA สร้าง รัฐบาลโอบามาตั้งนโยบายดังกล่าวผ่านการกระทำของฝ่ายบริหารในเดือนมิถุนายน 2555 เพื่อสนองต่อรัฐสภาที่ไม่สามารถผ่านรัฐบัญญัติดรีม (DREAM Act) รัฐบาลทรัมป์เลิก DACA ในเดือนกันยายน 2560 โดยกำหนดวันหมดอายุในเดือนมีนาคม 2561 โดยแถลงความนิยมว่ารัฐสภาควรผ่านวิธีแก้ปัญหาตามกฎหมาย

การหยุด
-------

วันที่ 19 มกราคม 2561 รัฐบัญญัติการขยายอายุการจัดสรรเงินต่อเนื่องปี 2018 (H.R. 195) อยู่ระหว่างการพิจารณาเพื่อขยายเวลาการจัดหาเงินทุนถึงวันที่ 16 กุมภาพันธ์ 2561 ร่างกฎหมายผ่านสภาผู้แทนราษฎรเมื่อวันที่ 18 มกราคม แต่การออกเสียงลงคะแนนปิดอภิปรายในวุฒิสภาไม่ผ่าน มีผู้สนับสนุน 50 และคัดค้าน 49 ในขณะที่ต้องอาศัย 60 เสียงเพื่อยุติการอภิปรายประวิงเวลาที่มีพรรคเดโมแครตเป็นผู้นำ เมื่อเวลาประมาณ 22:45 น. ตามเวลามาตรฐานตะวันออก มีสมาชิกวุฒิสภาพรรคริพับลิกันห้าคน พรรคเดโมแครตห้าคนออกเสียงเห็ยชอบกับญัตติปิดอภิปรายในมติ ส่วนริพับลิกันสี่คนออกเสียงคัดค้านการปิดอภิปราย มติต่อเนื่องที่ผู้นำพรรคริพับลิกันสนับสนุนนี้ รวมการอนุญาตโครงการประกันสุขภาพเด็ก (CHIP) หกปีซึ่งไม่ได้รับเงินทุนตั้งแต่เดือนตุลาคม และชะลอภาษีสาธารณสุขหลายรายการซึ่งเกิดจากรัฐบัญญัติการบริบาลที่เสียได้ เดโมแครตนิยมมติสั้น ๆ ที่กินเวลาไม่กี่วัน โดยเจตนาเจรจาให้รวมการขยายเวลานโยบาย DACA

อ้างอิง
-------

1. ↑  Berman, Russell (January 19, 2018). "The Government Is Officially Closed for Business". *The Atlantic*. สืบค้นเมื่อ January 21, 2018.
2. ↑  "The Shutdown Ended Because Democrats Lost Their Spine". Time. 22 January 2018. สืบค้นเมื่อ 23 January 2018.
3. ↑  "How Democrats lost the shutdown". *Chris Cillizza*. CNN. 23 January 2018. สืบค้นเมื่อ 23 January 2018.
4. ↑  Snell, Kelsey (September 7, 2017). "Senate approves bill doubling hurricane aid package, extending federal borrowing limit". *The Washington Post*. สืบค้นเมื่อ January 21, 2018.
5. ↑  DeBonis, Mike; Snell, Kelsey. "Trump signs $15 billion Harvey aid package after Republicans booed top White House officials". *The Washington Post*. Washington, D.C.: Nash Holdings LLC. เก็บจากแหล่งเดิมเมื่อ September 10, 2017. สืบค้นเมื่อ September 10, 2017.
6. ↑  DeBonis, Mike; Werner, Erica (December 21, 2017). "Senate passes stopgap spending bill, allowing Congress to avert partial government shutdown". *Washington Post* (ภาษาอังกฤษแบบอเมริกัน). ISSN 0190-8286. สืบค้นเมื่อ December 22, 2017.
7. ↑  Alcindor, Yamiche; Stolberg, Sheryl Gay (September 5, 2017). "After 16 Futile Years, Congress Will Try Again to Legalize 'Dreamers'". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ September 6, 2017.
8. ↑  "Government Shuts Down as Senate Fails to Advance Spending Measure". January 20, 2018. คลังข้อมูลเก่าเก็บจากแหล่งเดิมเมื่อ 2018-01-20. สืบค้นเมื่อ January 20, 2018.
9. ↑  "Senate Republicans plan Monday 1 a.m. vote to end government shutdown". *WLUK*. Washington, D.C.: Sinclair Broadcast Group. January 20, 2018. สืบค้นเมื่อ January 20, 2018.
10. ↑  DeBonis, Mike; O'Keefe, Ed; Werner, Erica; Viebeck, Elise (January 19, 2018). "Vote on funding bill fails in Senate, virtually assuring government shutdown at midnight". *Washington Post* (ภาษาอังกฤษแบบอเมริกัน). ISSN 0190-8286. สืบค้นเมื่อ January 20, 2018.